Eduard Friedrich Eversmann

Alexander Eduard Friedrich EVERSMANN (23a de Januaro 1794 – 14a de Aprilo 1860) estis prusa biologo kaj esploristo. 

Biografio
Eversmann naskiĝis en Vestfalio la 23-an de januaro 1794 kaj studis en la universitatoj de Marburgo, Halle, Berlino kaj Dorpat. Li ricevis sian akademian gradon de Filozofio ĉe Halle en 1814, kaj ĉe Dorpat diplomiĝis kiel Doktoro de Medicino en 1817. Dum la venontaj tri jaroj li vojaĝis en sudaj Uraloj, kolektante specimenojn kaj sendante ilin al Hinrich Lichtenstein, kiu laboris en la Universitato de Berlino.

Eversmann delonge planis vojaĝi en Centrazion por kolekti naturhistoriajn specimenojn. Li studis la lingvojn, kutimojn kaj islaman religion de la popoloj de la areo. En 1820 li forveturis al Buĥaro alivestita kiel komercisto, vojaĝon kiun li priskribis en Reise Orenburg nach Buchara (1823), kun naturhistoria apendico de Lichtenstein. En 1825 li vojaĝis kun armea ekspedicio al Ĥivo. En 1828 li estis nomumita profesoro pri zoologio kaj botaniko en la universitato de Kazano. Dum la venontaj tridek jaroj li verkis multajn publikaĵojn kaj estas konsiderita la pioniro de esplorado en la flaŭro kaj faŭno de la sudorientaj stepoj de Rusio inter Volgo kaj Uraloj.

Lia nomo estas memorata en nombraj birdoj, kiel la Ruĝdorsa ruĝvostulo en alternativa nomo Eversmana ruĝvostulo, kiun li mem priskribis; papilioj, kiel la Parnasia eversmano (Parnassius eversmanni); kaj tineoj, kiel la Eversmana aktebio (Actebia fennica). Rusia entomologia gazeto estis nomita Eversmannia.

Verkoj
 1832. Lepidopterorum species nonnullae novae Gubernium Orenburgense incolentes. Nouvelles Memoires de la Societe imperiela des Naturalistes de Moscou. 2: 347–354, 2 cpls.
 1841. Nachricht uber einige noch unbekannte Schmetterlinge des ostlichen Russlands. Bull. Soc. imp. Nat. Moscou 14(l): 18–33, 1 cpl.
 Eversmann, Eduard (1847). "Fauna Hymenopterologica Volgo-Uralensis I". Bulletin de la Société impériale des naturalistes de Moscou (en Latino). 20 (1): 3–68. (families Tenthredinidae and Uroceratae)
 1848. Beschreibung einiger neuen Falter Russlands. Bull. Soc. imp. Nat. Moscou. 21 (3): 205–232.
 Eversmann, Eduard (1849). "Fauna Hymenopterologica Volgo-Uralensis II". Bulletin de la Société impériale des naturalistes de Moscou (en Latino). 22 (3): 359–436. (family Sphegidae)
 1851. Description de quelques nouvelles espèces de Lépidoptères de la Russie. Bull. Soc. imp. Nat. Moscou. 24 (2): 610–644.
 1854. Beiträge zur Lepidopterologie Russlands. Bull. Soc. imp. Nat. Moscou. 27 (3): 174–205, 1 pl.

External links
 Eversmann E (1840).  "Mittheilungen ueber einige neue und einige weniger gekannte Säugethiere Russlands ". Bulletin de la Société impériale des Naturalistes de Moscou 13 (1): 3-59. (en germana).

Kategorio:Germanaj zoologoj